Asia T‑160/13

Bank Mellat

vastaan

Euroopan unionin neuvosto

”Yhteinen ulko- ja turvallisuuspolitiikka — Iraniin kohdistetut rajoittavat toimenpiteet — Iranilaisia rahoituslaitoksia koskevat varainsiirtorajoitukset — Unionin yleisen tuomioistuimen toimivalta — Kumoamiskanne — Sääntelytoimi, joka ei sisällä täytäntöönpanotoimenpiteitä — Yksityistä suoraan koskeva toimi — Oikeussuojan tarve — Tutkittavaksi ottaminen — Oikeasuhteisuus — Perusteluvelvollisuus — SEUT 215 artiklan 3 kohdassa tarkoitetut oikeudelliset takeet — Oikeusvarmuus — Mielivallan kielto — Perusoikeuksien loukkaaminen”

Tiivistelmä – Unionin yleisen tuomioistuimen tuomio (ensimmäinen jaosto) 2.6.2016

(SEUT 263 artiklan neljäs kohta; neuvoston asetuksen N:o 267/2012 30 a artikla ja 30 b artiklan 3 kohdan ensimmäinen alakohta, sellaisena kuin kyseinen asetus on muutettuna asetuksella N:o 1263/2012)

Iraniin kohdistuvista rajoittavista toimenpiteistä annetun neuvoston päätöksen 2010/413 muuttamisesta annetun päätöksen 2012/635 1 artiklan 6 alakohta ei itsessään ole SEUT 275 artiklan toisessa kohdassa tarkoitettu päätös, joka sisältää luonnollisiin henkilöihin tai oikeushenkilöihin kohdistuvia rajoittavia toimenpiteitä, koska tämä säännös sisältää toimenpiteitä, jotka ovat luonteeltaan yleisesti sovellettavia toimenpiteitä, sillä niiden soveltamisala määritellään viittaamalla objektiivisiin perusteisiin eikä viittaamalla yksilöityihin luonnollisiin henkilöihin tai oikeushenkilöihin. Tästä seuraa, että unionin yleinen tuomioistuin ei ole SEUT 275 artiklan nojalla toimivaltainen lausumaan päätöksen 2012/635 1 artiklan 6 alakohtaa koskevasta lainvastaisuusväitteestä, koska tämä lainvastaisuusväite on esitetty Iraniin kohdistuvista rajoittavista toimenpiteistä annetun asetuksen N:o 267/2012 muuttamisesta annetun asetuksen N:o 1263/2012 1 artiklan 15 alakohdan kumoamista koskevan kanteen tueksi ja koska viimeksi mainittu säännös ei myöskään ole SEUT 275 artiklan toisessa kohdassa tarkoitettu päätös, joka sisältää luonnollisiin henkilöihin tai oikeushenkilöihin kohdistuvia rajoittavia toimenpiteitä. (ks. 33, 34, 36 ja 38 kohta)

SEUT 275 artiklassa määrättyä poikkeusta unionin tuomioistuinten toimivallasta ei voida tulkita niin, että se ulottuu siihen, että suljetaan pois Iraniin kohdistuvista rajoittavista toimenpiteistä annetun asetuksen N:o 267/2012 muuttamisesta annetun asetuksen N:o 1263/2012 1 artiklan 15 alakohdan kaltaisen, SEUT 215 artiklaan perustuvan sellaisen toimen laillisuusvalvonta, joka ei kuulu yhteisen ulko- ja turvallisuuspolitiikan (YUTP) alaan, ainoastaan siitä syystä, että mainitun toimen pätevän hyväksymisen edellytyksenä on yhteisen ulko- ja turvallisuuspolitiikan alaan kuuluvan aikaisemman päätöksen tekeminen. Kyseessä olevan poikkeuksen tällainen tulkinta olisi ristiriidassa sekä SEU 19 artiklaan perustuvan unionin tuomioistuimen yleisen toimivallan kanssa että sen erityisen toimivallan kanssa, joka sille on annettu nimenomaisesti SEUT 263 artiklan ensimmäisessä, toisessa ja neljännessä kohdassa. (ks. 39 kohta)

Iraniin kohdistuvista rajoittavista toimenpiteistä annetun asetuksen N:o 267/2012 muuttamisesta annetun asetuksen N:o 1263/2012 1 artiklan 15 alakohta on SEUT 263 artiklan neljännessä kohdassa tarkoitettu sääntelytoimi, koska yhtäältä se on yleisesti sovellettava toimi ja toisaalta se on annettu SEUT 215 artiklan perusteella ja kyseisessä artiklassa määrättyä menettelyä noudattaen, joten se ei ole lainsäätämisjärjestyksessä hyväksytty toimi. (ks. 48 ja 55 kohta)

Ks. tuomion teksti. (ks.55–61 kohta)

Ks. tuomion teksti. (ks. 72–78 kohta)

SEUT 215 artiklan 1 kohdan sanamuodosta, rakenteesta ja tavoitteesta ilmenee selvästi, että tässä määräyksessä tarkoitettu tarvittavuuden käsite ei koske SEUT 215 artiklan perusteella hyväksytyn toimen ja yhteisen ulko- ja turvallisuuspolitiikan (YUTP) tavoitellun päämäärän välistä suhdetta, vaan mainitun toimen ja sen perustana olevan YUTP-päätöksen välistä suhdetta. Siten viittauksella ”tarvittaviin toimenpiteisiin” on tarkoitus taata, ettei neuvosto hyväksy SEUT 215 artiklan perusteella rajoittavia toimenpiteitä, jotka menevät pidemmälle kuin vastaavalla YUTP-päätöksellä hyväksytyt toimenpiteet. (ks. 87 kohta)

Ks. tuomion teksti. (ks. 92 kohta)

Ks. tuomion teksti. (ks. 100–111 kohta)

Ks. tuomion teksti. (ks. 117–135 ja 144–152 kohta)

Ks. tuomion teksti. (ks. 161–179 ja 188–196 kohta)

Kaikilla taloudellisilla ja rahoitusta koskevilla rajoittavilla toimenpiteillä on lähtökohtaisesti vaikutuksia, jotka voivat aiheuttaa vahinkoja osapuolille, joiden vastuuta tilanteesta, jonka vuoksi kyseiset toimenpiteet toteutettiin, ei ole todettu. Kun otetaan huomioon kansainvälisen rauhan ja turvallisuuden ylläpitämisen ensisijaisuus, joka on ydinaseiden levittämisen ja sen rahoittamisen estämiseksi tarkoitettujen toimenpiteiden taustalla oleva pääasiallinen tavoite, iranilaiselle liikepankille Iraniin kohdistetusta rajoittavasta toimenpiteestä, jolla määrätään rajoituksia varainsiirroille, joihin liittyy iranilaisia rahoituslaitoksia, aiheutuneet haitat eivät ole kohtuuttomia tavoiteltuihin päämääriin nähden. (ks. 204 ja 213 kohta)

Ks. tuomion teksti. (ks. 226–229 kohta)

Ks. tuomion teksti. (ks. 231–240 kohta)